અમદાવાદ: અમદાવાદ મ્યુનિસિપલ કોર્પોરેશન દ્વારા છેલ્લા એક વર્ષથી આશ્રમરોડ પરના ઇન્કમટેકસ ચાર રસ્તા અને અંજલિ ચાર રસ્તા પાસે ફલાયઓવર બ્રિજ તૈયાર થઇ રહ્યા છે. આ બંને ફલાયઓવર બ્રિજનું કામકાજ સાવ કાચબા છાપ ગતિએ ચાલી રહ્યું છે એટલે ઓકટોબર ર૦૧૮ સુધી નિર્ધારીત સમયગાળા દરમ્યાન પૂર્ણ થશે કે કેમ તે મોટો પ્રશ્ન છે. પરંતુુ સત્તાવાળાઓએ બ્રિજના નિર્માણકાર્યમાં સંલગ્ન સર્વિસ રોડને વિસારે પાડી દીધા છે. મહિનાઓથી ઊબડખાબડ સર્વિસ રોડ હોઇ લોકોમાં રોષ ફેલાયો છે.